《重阳前一日登镇海楼》
清代·王摅

无端来作五羊游，节近登高上此楼。海气溟蒙山绕郭，天风浩荡客悲秋。

飘逢且喜云生屐，簪菊应羞雪满头。乡国茫茫何处是，珠江一片夕阳愁。

作者简介：（1634—1697）清江苏太仓人，字虹友。王时敏子。与兄王揆、王撰、王抃结课赋诗。又与黄与坚等称娄东十子。所作风格与吴梅村为近。有《芦中集》。